EkBass/fiwiki-20250220-pages-articles huggingface dataset:
Talous-Osakekauppa

Talous-Osakekauppa oli suomalainen vuosina 1901–1995 toiminut tukkukaupan yritys, joka perustettiin alun perin palvelemaan suomenkielisiä kuluttajia ja vähittäiskauppiaita.Talous-Osakekauppa, osakekirja.fiPoistuneet pörssiyhtiöt : Talous-Osakekauppa, Pörssitieto G. Kock Perustava kokous pidettiin Fennia- hotellissa tammikuussa vuonna 1902. Johtajaksi valittiin rautakauppias Aug. H. Soini. Talous-Osakekaupan toiminta alkoi 1902 Helsingin Mikonkadulla ja tukkuliikkeen varastot olivat Katajanokalla. Talous-Osakekauppa harjoitti siirtomaatavaroiden sekä kangas- ja lyhyttavaran tukkukauppaa. Asiakkaina oli alkuvaiheessa Helsingin ja Uudenmaan vähittäiskauppiaita. Sotavuosien jälkeen Talous-Osakekauppa perusti omia myymälöitään ja alkoi toimia myös kahvila-, ravintola- ja konditoria-alalla. Talous-Osakekaupasta tuli pörssiyhtiö 1948, mutta osakkeiden vähäisen kaupan vuoksi yhtiö oli pois pörssistä vuosina 1952–1957. Yhtiön osake-enemmistö oli 1922–1979 Hariman suvun hallussa. Vuonna 1960 Talous-Osakekaupalle valmistui uusi pääkonttori ja varasto Herttoniemeen Abraham Wetterintie 6:een. Tämä rakennus purettiin vuonna 2010. Kymmenvuotisjaksolla 1972–1982 Talous-Osakekaupan osakkeen arvo nousi noin 35 prosenttia vuodessa, inflaatiokorjattuna 22 prosenttia, ja yritys maksoi vuosittain osinkoa yli kuusi prosenttia. Vuonna 1979 Talous-Osakekaupan osake- enemmistö siirtyi Leipurien Tukku Oy:lle. Eka-yhtymä osti vuonna 1987 Talous- Osakekaupalta helsinkiläisravintolat Budapest, Mistral, Pohjantuuli, Viherkulma ja Viisi Pataa. Talous-Osakekaupan ravintoloita olivat 1970-luvun puolivälissä myös Tullinpuomi, Mechelininkadun Kerhonen ja ravintola Myllylampi Vihdin Nummelassa. Ketjusta käytettiin tuolloin nimeä Tunnelma- ravintolat. Leipurien Tukun valtataistelu vuonna 1988 johti siihen, että Talous-Osakekauppa siirtyi Tukon omistukseen. Talous-Osakekauppa toimi sitten Tukon tytäryhtiönä vuoteen 1995 saakka, jolloin se sulautettiin Tukoon. == Lähteet == == Aiheesta muualla == * Talous-Osakekaupan pääkonttori Vuorikatu 16, Helsinki, Helsingin kaupunginmuseo (Finna) Luokka:Entiset suomalaiset tukkukaupat
Tjudö träsk

Tjudö träsk on järvi Finströmissä Ahvenanmaan pohjoisosassa. Sen pinta-ala on 81 hehtaaria. Etäisyys Maarianhaminasta on 25 kilometriä pohjoiseen. Tjudö träsk on Ahvenanmaan kuudenneksi laajin järvi.Tjudö träsk. Järviwiki. Viitattu 10.6.2021. == Maantiede == Tjudö träskin pituus etelästä pohjoiseen on kolme kilometriä ja leveys lännestä itään 100–400 metriä. Järven keskivaiheilla sijaitsee runsaan hehtaarin laajuinen Byholm. Tjudö träskiä ympäröi sekä kulttuurimaisema että metsämaa. Järven koillispuolisen Norra bergenin korkeustaso on 55 metriä merenpinnan yläpuolella eli lähes saman verran järven pinnan yläpuolella. Tjudö träskin länsirannalta virtaa laskuoja etelään Lillfjärdiin, joka on osa Vandöfjärdeniä. Tjudö träsk (82.A39.1.001) kuuluu kolmannen jakovaiheen vesistöalueeseen 82.039A. Päävesistö on Saaristomeren rannikkoalueen ja Ahvenanmaan vesistö (82). Tjudö träsk on vesistöalueen 82.039A laajin järvi. Alueeseen kuuluu kuusi järveä, joista Kvarnträsk ja Möträsk ovat seuraavaksi laajimmat.Ahvenanmaalla (82.039A). Järviwiki. Viitattu 10.6.2021. == Lähteet == Luokka:Finströmin järvet
Jope Ruonansuun diskografia

Tämä on Jope Ruonansuun diskografia. == Studioalbumit == * (ensimmäisissä painoksissa albumin nimenä Ruonansuu) * * * * * * * * * * * * * * * * * * * * * * * == Kokoelmat == * * * Jope Ruonansuu & Juha Laitila: * * * * == Singlet == * Enska ja Hanski / Matkiva Kulkuri (1988) *Nyt lähtee läskit / Rantamiehen balladi (1991) * Hyppää pois / Ilman jarruja helvettiin (1991) * Pappi vaan joi (1995) *Enkeleitä toisillemme / Veronpunaiset ruusut (1996) *Mararock / Satasen laina (1997) * Kaikki menee kun sovittelee / Mattiesko Hytönen (1997, vedettiin pois ennen virallista myyntipäivää) * Soneranputsausjenkka (1999) * Umtsi-um (2002) * Annelin silmin / Stressmann (2003) * Aulis Gerlander / Haluan Aidoliksi (2004) * Yllytyshullu / Matti on numero yksi (2004) *Sua rakastan kuin hullu / Uu Pee Ämmät (2006) *Yhden miehen rivitanssi / Digitaalihumppa (2007) * Enkeleitä toisillemme – Äiti (promo, 2008) *Rahamaailma / Kerran jos toisenkin (2009) * Katsastusinssi Nauraa (2011) ==Lähteet== == Aiheesta muualla == * * Luokka:Diskografiat diskografia
Jope Ruonansuun filmografia

Tämä on Jope Ruonansuun filmografia. == Elokuvat == Vuosi Sarja Rooli 1989 Ruuvit löysällä laulaja 1993 Pekko aikamiespojan poikamiesaika Heka Haimakainen 1994 Pekko ja poika 1996 Pekko ja muukalainen 1997 Pekko ja unissakävelijä 1998 Johtaja Uuno Turhapuro – pisnismies presidentti Martti Ahtisaari 2004 Uuno Turhapuro – This Is My Life imitaattori 2006 Matti Oksanen 2007 V2 – Jäätynyt enkeli komisario Hauta­vainio 2007 Ganes Remun pomo 2011 Varasto Ykä 2017 Loikkarit kätensä loukannut mies pankissa 2018 Valmentaja Minnesota-ryhmän jäsen == Televisio == Vuosi Sarja 1982 Klaustrofobia 1988 Vesku Show 1989 Matkiva kulkuri 1989 Viemäri-TV 1992 Neurovisio 1993 Jopen videokoulu 1994 Herra 47 1995, 1996 Akkaa päälle 1996 Lihaksia ja luoteja 1996 Hömppäveikot 1997 Ruonansuu & Petelius Co. 1998–1999, 2007 Team Ahma 1998–1999 Ö-studio 1999 Kaverille ei jätetä 2000 Koivula ja tähdet 2001 Korkeajännitystä – eli sähköä kotiin kuljetettuna 2002 Jurismia! 2005–2011 Jopet Show 2008 6pack 2008 Hymy Pyllyyn 2011 YleLeaks 2012 Taivaan tulet 2015 Herra Heinämäen lato-orkesteri 2013, 2017 Putous == Ääninäyttelijänä == == Aiheesta muualla == * * Luokka:Filmografiat filmografia
Suutarilan kirjasto

Suutarilan kirjasto on Helsingin Suutarilan kaupunginosan Siltamäen osa- alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa. Suutarilan kirjasto on perustettu vuonna 1982. Sen tilat sijaitsevat samana vuonna valmistuneessa Suutarilan palvelukeskuksessa. Rakennusta on kunnostettu vuonna 2005. Samasta palvelukeskuksesta löytyy myös nuorisotalo ja Suutarilan ala-asteen koulu. == Lähteet == Luokka:Suutarila Luokka:Helsingin kaupunginkirjasto
Königstein im Taunus

Königstein im Taunus on kaupunki Hochtaunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota. == Maantiede == Königstein im Taunus sijaitsee Taunus-vuorten metsäisillä rinteillä seitsemäntoista kilometriä Frankfurt am Mainin keskustan Hauptwachelta luoteeseen. Se rajoittuu etelässä tiheäänasuttuun Main-Taunuksen piirikuntaan, idässä on Kronberg im Taunus ja Oberursel, lännessä Glashütten (Taunus). Pohjoisessa ja luoteessa on suhteellisen harvaanasuttua vuoristoa. Königsteiniin kuuluu kantakaupungin lisäksi Falkenstein, Mammolshain ja Schneidhain, jotka liitettiin siihen 1972. == Historia == Chlodwigsage-nimisen tarun mukaan frankkikuningas Klodvig I näki nykyisen Burg Königsteinin eli Königsteinin linnan kohdalla neitsyen noin vuonna 500. Tämä kertoi kuninkaan olevan voittoisan tulevassa taistelussa alemanneja vastaan. Niin myös tapahtui, ja Klodvig I perusti linnan ja kirkon kalliolle, jossa hän oli kohdannut neitsyen. Ensimmäinen asiakirjamaininta Königsteinista on vuodelta 1215. Linna on todennäköisimmin perustettu Fredrik I Barbarossan valtakaudella 1100-luvulla turvaamaan kauppareittiä Frankfurtista Kölniin. Königstein sai kaupunkioikeudet 1313. Uuden ajan koittaessa linnasta oli kehittynyt loistelias residenssi, kunnes se jälleen 1600-luvulla muutettiin sotilaskäyttöön. Königstein kuului Mainzin vaaliruhtinaskuntaan 1581–1803. Ranskalaisjoukot räjäyttivät linnan syyskuussa 1796, kenties tahattomasti. Kaupungin asukkaat hyödynsivät raunioita muutamaa vuotta aiemmin poltettujen talojensa jälleenrakentamiseen. Königstein päätyi osaksi Nassaun herttuakuntaa, joka liitettiin Preussiin 1866. Königstein sai kylmävesiparantolan 1851, ja siitä alkoi nousukausi. Vuonna 1935 kaupunki sai oikeuden käyttää terveelliseen ilmanalaan viittaavaa määrettä Heilklimatischer Kurort. Königsteinista tehtiin osa uutta Hessenin osavaltiota heti toisen maailmansodan jälkeen. Nimi Königstein im Taunus virallistettiin 1. tammikuuta 1977. Königstein im Taunuksen historiallisia rakennuksia ovat muun muassa Altes Rathaus eli vanha raatihuone, useat villat ja ristikkotalot, kuten Villa Borgnis, sekä Falkensteinin ja Königsteinin linnojen rauniot. == Talous ja liikenne == Königstein im Taunuksen elinkeinorakenne on palveluvaltainen, tietointensiivisiä yrityksiä on useita. Kaupunki on vauras, sen asukkaiden ostovoimaindeksi oli 204 vuonna 2019 (Saksa = 100). Königsteinin rautatieasema on Königsteiner Bahn -radan päätepiste, ja osa Frankfurtin seudun paikallisjunaliikennejärjestelmää. Lähimmät moottoritiet ovat BAB 66, BAB 661 ja BAB 3. == Lähteet == == Aiheesta muualla == *Königstein im Taunus, Hessen, Saksa — Sunrise, Sunset and Daylength Luokka:Hessenin kunnat Luokka:Saksan kaupungit
Oscar Töringe

Oscar Töringe (s. 1983) on ruotsalainen näyttelijä. Hän on kotoisin Skånesta ja opiskeli näyttelemistä kansalaisopistossa sekä myöhemmin Tukholman draamakorkeakoulussa. Suuren yleisön tietoisuuteen hän nousi tv-sarjasta Ohuella langalla, jossa hän näytteli Magnus-nimistä poliisia. Töringen äiti Sanna Töringe on kirjailija ja isä Anders Granström näyttelijä. Hänellä on kaksi vanhempaa sisarusta. Hän on naimisissa näyttelijä Rakel Benérin kanssa, ja heillä on lapsia. ==Lähteet== Luokka:Vuonna 1983 syntyneet Luokka:Ruotsalaiset näyttelijät Luokka:Elävät henkilöt
Friedrichsdorf

Friedrichsdorf on kaupunki Hochtaunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota. Hugenotit perustivat sen 1680-luvulla. == Maantiede == pienoiskuva|vasen|200px|Talo vuodelta 1630. Burgholzhausen. Friedrichsdorf sijaitsee Taunus-vuorten tuntumassa viisitoista kilometriä Frankfurt am Mainin keskustan Hauptwachelta pohjoiseen. Maasto kohoaa ja asutus harvenee luoteen suuntaan. Etelässä sijaitsee piirikunnan pääkaupunki Bad Homburg vor der Höhe. Idässä ja pohjoisessa Friedrichsdorf rajoittuu Wetteraukreisiin. Königsteiniin kuuluu kantakaupungin lisäksi Burgholzhausen, Köppern ja Seulberg, jotka liitettiin siihen 1972, sekä Dillingen, joka liitettiin jo 1916. == Historia == Friedrichsdorf on keskieurooppalaiseksi kaupungiksi nuori. Ranskasta paenneet protestanttiset hugenotit perustivat sen 1687 maakreivi Friedrich II:n luvalla. Hugenottien tekstiiliteollinen osaaminen oli korkeatasoista, kylä kasvoi ja vaurastui ja sai kaupunkioikeudet 1771. Seuraavalla vuosisadalla Friedrichsdorfin teollinen rakenne monipuolistui, kaupunki tuli tunnetuksi Zwieback-leivistään, ja se sai liikanimen Stadt der Zwieback. Friedrichsdorfin tunnetuin asukas on tiedemies Philipp Reis, joka oli yksi puhelinlaitteen keksijöistä. Burgholzhausen mainitaan asiakirjoissa ensi kerran vuonna 1222 ja Köppern 1269. Seulberg on piirikunnan vanhimpia paikkakuntia, siitä on ensimmäinen kirjallinen maininta vuodelta 767 muodossa Suleburc. Dillingen puolestaan on nuori paikkakunta, se perustettiin 1804. Friedrichsdorfin arkkitehtuuria edustavat muun muassa evankelinen kirkko 1830-luvulta ja modernistinen katolinen kirkko 1990-luvulta. Hugenottien perintö näkyy kaupunkikuvassa. == Talous ja liikenne == Friedrichsdorfin talousmaantieteellinen sijainti on hyvä. Kaupungissa toimii muun muassa äänentoistoalan yritys Bose Corporation ja japanilainen monialakonserni Kawasaki. Friedrichsdorf on vauras, sen asukkaiden ostovoima on selvästi Saksan keskiarvoa korkeampi (vuonna 2017). Friedrichsdorfissa on kaksi rautatieasemaa ja kaksi rautatieliikennepaikkaa. Keskustassa sijaitsee Bahnhof Friedrichsdorf. Täältä on yhteys S-Bahniin Frankfurtiin. Keskustan itäpuolitse kulkee Bundesautobahn 5. == Lähteet == == Aiheesta muualla == *Friedrichsdorf, Hessen, Saksa — Sunrise, Sunset and Daylength Luokka:Hessenin kunnat Luokka:Saksan kaupungit
Gabriel Possenti

Pyhä Gabriel Possenti (1. maaliskuuta 1838 Assisi, Italia – 27. helmikuuta 1862 Isola di Gran Sasso, Abruzzi, Italia) oli pyhimys ja passionisti. Hän oli Sante Possentin ja Agnes Frisciottin yhdestoista lapsi kolmestatoista. Miehen elämä oli ilman ihmeitä eikä hänen pyhyyttään täysin arvostettu ennen kuin hänen kuolemansa jälkeen. Hän eli seuraavien kahden paavin hallintokausien aikana: Gregorius XVI (1831-1846) ja autuas Pius IX (1846-1878). Mies julistettiin autuaaksi 31. toukokuuta 1908 ja paavi Benedictus XV kanonisoi hänet vuonna 1920. Hän on nuorten ja nuorten hengellisessä virassa olevien suojeluspyhimys ja hänen juhlapäiväänsä vietetään 27. helmikuuta tai 31. toukokuuta. == Lähteet == Luokka:Pyhimykset Luokka:Vuonna 1838 syntyneet Luokka:Vuonna 1862 kuolleet
Benedetto Ghirlandaio

Benedetto Ghirlandaio (1458 Firenze – 17. heinäkuuta 1497 Firenze) oli italialainen renessanssikauden taidemaalari. Myös hänen veljensä David Ghirlandaio ja Domenico Ghirlandaio olivat taidemaalareita, kuten myös veljenpoika Ridolfo del Ghirlandaio. Benedetton töistä on säilynyt Natività, joka on esillä Notre-Damen kirkossa Aguiepersen kaupungissa (Église Notre-Dame d'Aigueperse). ==Lähteet== Luokka:Italialaiset taidemaalarit Luokka:Vuonna 1458 syntyneet Luokka:Vuonna 1497 kuolleet
Juho Linnamo

Ernst Johan (Juho) Linnamo, sukunimi vuoteen 1928 Lindgren (17. toukokuuta 1871 Kivennapa – 2. helmikuuta 1944 Tampere) oli suomalainen tukkukauppias, tekstiilitehtailija ja kauppaneuvos.Aikalaiskirja 1934Geni.com : Ernst Johan (Juho) LinnamoSKS Henkilöhistoria : Suomen talouselämän vaikuttajat : Kauppaneuvos Juho Linnamo (1871–1944) Juho Linnamon vanhemmat olivat tullivartija Gustaf Adolf Lindgren ja Maria Lovisa Söderström. Hän kävi kansakoulun ja toimi liikealalla vuodesta 1887 alkaen. Linnamo perusti 1898 Viipuriin lyhyttavarain tukkukaupan, jonka yhteyteen hän perusti vuonna 1900 kravattitehtaan, 1902 alusvaatetehtaan ja 1922 trikootavarain tehtaan. Viipurissa Karjalankadulla sijainneessa nelikerroksisessa rakennuksessa toimi Juho Linnamon paitatehdas, konttoritilat ja myymälä. Linnamo sai kauppaneuvoksen arvon 1926. Hän oli Italian konsulina Viipurissa vuodesta 1925 alkaen.Vanhoja mainoksia 6.9.2017 : Rihkamakauppa ja henkselitehdas 1913 Linnamo oli Suomen Messujen ja Savo-Karjalan Osake-Pankin hallintoneuvoston jäsenenä, Pamaus-seuran johtokunnan jäsenenä ja Viipurin Näyttämön johtokunnan varapuheenjohtajana 1915–1924. Juho Linnamo oli naimisissa 1899–1912 Nina Akinschinin (k. 1912) kanssa, 1917–1919 Esteri Paavolaisen (k. 1919) kanssa ja vuodesta 1923 Hilja Westerbergin kanssa. Professori, ministeri ja Pankkitarkastusviraston johtaja Jussi Linnamo oli hänen poikansa kolmannesta avioliitosta.Kuka kukin on 1978 : Jussi Linnamo Juho Linnamon nuorempi veli oli kansakoulunopettaja, kauppias, tilanomistaja, tehtailija ja lahjoittaja Vilho Linnamo.Paavolaiset. Paavolaisten Sukuseura ry:n jäsenlehti nro 38 marraskuu 2012, Esteri Aatamintytär Paavolainen ja Suojelusenkeli, sivu 18 ja 20 == Lähteet == Luokka:Suomalaiset kauppiaat Luokka:Kauppaneuvokset Luokka:Vuonna 1871 syntyneet Luokka:Vuonna 1944 kuolleet
Nummen murre

Nummen murre on Nummen alueella puhuttu kansankieli, joka kuuluu omana ryhmänä osaksi lounaismurteita. == Kielimaantieteellinen asema == Nummen murre sijoittuu Suomen kielen murteiden joukossa omaksi ryhmäkseen Nummen pitäjän alueella. Nummen murre on lounaismurteiden välimurre, joita esiintyy Läntisellä Uudellamaalla Vihdistä Lohjalle. Murrealue rajautuu idässä Vihdin murrealueeseen, etelässä Lohjan murteeseen, pohjoisessa Pusulan murteeseen ja lännessä Suomusjärven ja Someron murteisiin. == Esimerkkejä == Esimerkkilauseita Nummen murteesta: * "Ei ol ny kaffeen kans muuta tarjook ku hiivaleipää ja sekin o häälävynny." * "Se repei ja kynsei ni et räkä roikus" * "On nii kaunii harmaat valkust pyykkii" == Murrekirjallisuutta == Nummen murteesta on kirjoittanut muun muassa näyttelijä Esa Saario. Saario on kirjoittanut Nummen murteella kertomuksia Nummelta kirjassa Nummilaist kiälentampaamist, sekä Nummen murteen murresanakirjan Sana on jalkava -se menee pian ja pitkält. == Lähteet == Luokka:Nummi (Lohja) Luokka:Lounaismurteet
David Ghirlandaio

David Ghirlandaio (1452 Firenze – 1525 Firenze) oli italialainen renessanssikauden taidemaalari ja mosaiikkitaiteilija. Myös hänen veljensä Domenico Ghirlandaio ja Benedetto Ghirlandaio olivat taidemaalareita, kuten myös veljenpoika Ridolfo del Ghirlandaio. David toimi ennen kaikkea kuuluisan Domenicon avustajana ja hän otti Domenicon studion hoitaakseen tämän kuoltua. Davidin mosaiikkitöitä ovat muun muassa Madonna in bronzo e due angeli (1496, Musée de Cluny) ja l'Annunciazione (1510, Basilica della Santissima Annunziata). ==Lähteet== Luokka:Italialaiset taidemaalarit Luokka:Vuonna 1452 syntyneet Luokka:Vuonna 1525 kuolleet
Peruvian pug-nosed dog

Peruvian pug-nosed dog on sukupuuttoon kuollut perulainen koirarotu. == Ulkonäkö == Peruvian pug-nosed dog oli pienikokoinen, muodoltaan pullea ja pyöreä ja rungoltaan lihava. Nimensä se on saanut lyhyestä kuonostaan ja litteästä "bulldoggimaisesta" naamastaan. Väritys oli kellertävän valkoinen, jossa oli tummia laikkuja.Morris, Desmond. Dogs - The Ultimate Dictionary of Over 1000 Dog Breeds, s. 595–596. Trafalgar Square, 2008: North Pomfret, Vermont. == Alkuperä == Desmond Morris päättelee lihavan ulkomuodon perusteella rotua käytetyn lähinnä ruuaksi. Sen jäännöksiä on löytynyt hautapaikoista Perun ylängöiltä ja Chancayn rannikkoalueelta. Ensimmäisen kerran jäännöksiä löydettiin vuonna 1885, jolloin lyhyt mopsi-kuonoinen kallo hämmästytti arkeologeja – he ihmettelivät, kuinka mahdolliset esi-isät, todennäköisesti eurooppalaiset lyttynaamaiset koirat, olisivat voineet päätyä Etelä-Amerikkaan satoja vuosia ennen espanjalaisten valloittajien saapumista. Desmond Morriksen mukaan vastaus on mitä todennäköisimmin, että lyttynaama- geeni kehittyi erikseen sekä Perussa että Euroopassa – ja tämä kyseinen rotu saattaa hyvinkin olla vanhempi kuin eurooppalaiset samankaltaiset kääpiökoirat. Rotua on kuvattu 1000–1200-luvuilta peräisin olevissa keramiikkaesineissä, joissa sen naama on ryppyinen ja yhtä lyhyt kuin nykyisellä kiinanpalatsikoiralla. == Lähteet == Luokka:Perulaiset koirarodut Luokka:Sukupuuttoon kuolleet koirarodut Luokka:Kääpiökoirat
Ridolfo del Ghirlandaio

Ridolfo del Ghirlandaio (4. helmikuuta 1483 Firenze – 1561 Firenze) oli italialainen renessanssikauden taidemaalari ja Domenico Ghirlandaion poika. Myös hänen setänsä David Ghirlandaio ja Benedetto Ghirlandaio olivat taidemaalareita. Ridolfo sai oppinsa Fra Bartolomeolta ja omaksui vaikutteita etenkin mestari Raffaellolta. Ridolfon töitä ovat muun muassa Incoronazione della Vergine (1504, Louvre), Allegoria (n. 1498, Uffizi), Donna velata (n. 1510, Uffizi), Coperta di ritratto con grottesche (n. 1510, Uffizi) ja Madonna della cintola (1514–1515, Praton tuomiokirkko). Ridolfo oli myös arvostettu muotokuvamaalari (Ritratto di un orefice, Galleria Palatina, Firenze). ==Lähteet== Luokka:Italialaiset taidemaalarit Luokka:Vuonna 1483 syntyneet Luokka:Vuonna 1561 kuolleet
Tuomas Laurell

Tuomas Laurell, sukunimi aik. Laurila (27. heinäkuuta 1855 Vähäkyrö – 20. joulukuuta 1925 Vaasa) oli suomalainen voinvientiä harjoittanut tukkukauppias ja kauppaneuvos.BiografiaSampo : Tuomas LaurellSKS Henkilöhistoria : Suomen talouselämän vaikuttajat : Kauppaneuvos Tuomas Laurell (1855–1925) Laurellin vanhemmat olivat torppari Tuomas Tuomaanpoika Laurell (Laurila) ja Maria Tuomaantytär Eveli. Hän muutti 15-vuotiaana Vaasan ja oli sitten ensin liikeapulaisena C. F. Vikmanin liikkeessä ja sitten kauppias Järnströmin sivuliikkeen hoitajana Ylistarossa. Ensimmäisen oman liikkeensä Laurell perusti 1874 Vähänkyrön Ojaniemen kylän Tuorin taloon ja hänellä oli pian kolme myymälää joista yksi oli Isossakyrössä. Laurell alkoi myös ostaa voita ja viljaa ja vei niitä sitten ensin Ruotsiin ja 1880-luvun puolivälistä lähtien myös Venäjälle. Hänen liiketoimensa laajenivatkin maakaupan piiristä tukkukauppaan. Laurell teki 1880-luvun lopulla opintomatkan Englantiin ja Saksaan tutustuen paikalliseen liike-elämään. Vuonna 1888 hän jätti Vaasan maistraatille anomuksen perustaa kaupunkiin voin- ja viljanvientiliike sekä siirtomaatavaroiden tuontiliike. Laurell rakennutti sitten Vaasan kolmikerroksisen talon, jossa tukkuliike toimi. Laurellista tuli 1800-luvun lopulla yksi Suomen johtavista voinviejistä yhdessä hankolaisen Arthur H. Borgströmin ja vaasalaisen Emil Linderborgin kanssa. Laurell aloitti ensimmäinenä voin viennin suoraan Englantiin ohittaen näin tanskalaiset välittäjät, joiden kautta voikauppa oli aiemmin hoidettu. Hän perusti sivukonttoreita Ouluun ja Hankoon ja Englannin Newcastleen. Laurell oli 1880- ja 1890-luvulla myös Suomen merkittävin viljanviejä. Laurell harjoitti maatalouskoneiden maahantuontia Ab Laurell & Åkerberg Konekauppa Oy:n nimissä. Tämä liike myi maatalouskoneiden ohella myös kassa- ja laskukoneita, kirjoituskoneita, polkuompelukoneita ja fonografeja. Vuonna 1909 Laurellin kolme liikettä yhdistettiin Oy Laurell & Lahtinen Ab -nimiseksi yhtiöksi, josta tuli Vaasan suurin tukkuliike. Liikkeen johtoon tuli Keski-Pohjanmaan Osuuskaupan toimitusjohtaja S. A. Hohenthal, nimen suomennoksen jälkeen Samuli A. Harima. Liike harjoitti edelleen voinvientiä sekä viljan tuontia Venäjältä. Laurell & Lahtisen liikkeen toiminta päättyi 1918 Venäjän kaupan loppumisen myötä. Tuomas Laurell sai kauppaneuvoksen arvon 1919. Hän jätti liiketoimensa 1920-luvun alussa pojalleen kauppias Vilho Laurellille (1875–1929), jonka aikana liikkeen toiminta päättyi. Tuomas Laurell oli mukana Vaasan Sokeritehdas Oy:n, Vaasan Tupakkatehdas Oy:n, Pohjanmaan Verkatehdas Oy:n, Palovakuutus Oy Wellamon, Vaasan Saippuatehdas Oy:n ja Suomen Valtamerentakainen Kauppa Oy:n johtokunnissa ja hallintoneuvostoissa. Hän oli Vaasan kaupunginvaltuuston jäsenenä 1903 ja 1913–1918. == Lähteet == Luokka:Suomalaiset kauppiaat Luokka:Kauppaneuvokset Luokka:Vaasan kaupunginvaltuutetut Luokka:Vuonna 1855 syntyneet Luokka:Vuonna 1925 kuolleet
Audi A3 (2020)

Audi A3 Typ 8Y on Audi A3:n neljännen sukupolven malli, jota on valmistettu vuodesta 2020 lähtien. == Audi A3 Typ 8Y (2020–) == Neljännen sukupolven A3 oli tarkoitus esitellä Geneven autonäyttelyssä maaliskuussa 2020, mutta tapahtuma peruttiin koronaviruspandemian vuoksi. Auto perustuu samaan perusrakenteeseen kuin edeltäjänsä, mistä johtuen kokonaispituudessa on tapahtunut muutosta ainoastaan noin kolme senttimetriä ja akseliväli on pysynyt täysin ennallaan. Ensimmäisenä esitelty korimalli on viisiovinen Sportback, neliovinen sedan seurasi myöhemmin perässä. Vuoden 2020 Euro NCAP -kolaritestistä A3 sai tulokseksi täydet viisi tähteä. Moottorivalikoiman muodostivat alussa 1,5-litrainen (150 hv) bensiinimoottori ja 2,0-litrainen (116/150 hv) dieselmoottori. Vetotavaksi oli alkuvaiheessa saatavana ainoastaan etuveto, mutta nelivetoiset malliversiot tulivat pian mallistoon. == Lähteet == == Aiheesta muualla == A3 (2020) Luokka:C-segmentin autot Luokka:2020-luvun autot
Leo Riutun filmografia

Tämä on Leo Riutun filmografia. == Elokuvat == Vuosi Nimi Rooli 1946 ”Minä elän” E. A. Forsell 1948 Ruusu ja kulkuri Eino Leino 1949 Kanavan laidalla Kustaa, tukkilainen 1950 Rakkaus on nopeampi Piiroisen pässiäkin Aapeli Kasurinen 1950 Professori Masa Väiski, satamatyöläinen 1950 Katarina kaunis leski Antti-kuski 1951 Sadan miekan mies Pekka, sotamies 1951 Kuisma ja Helinä nimismies 1951 Neljä rakkautta kirjanpitäjä 1952 Tervetuloa aamukahville maalaispoliisi (kreditoimaton) 1952 Radio tulee hulluksi Nappinen 1952 Salakuljettajan laulu autonkuljettaja 1952 Omena putoaa... tuomari Karhunen 1952 Hän tuli ikkunasta kuulusteleva poliisi 1952 Jees, olympialaiset, sanoi Ryhmy tohtori Cavalcanti 1953 Siltalan pehtoori paroni Erik Silfversköld 1953 Varsovan laulu komisario Ahmavirta 1953 Alaston malli karkuteillä kreivi Valendsky 1954 Taikayö yliopiston rehtori 1954 Pessi ja Illusia kertoja 1954 Putkinotko 1954 Onnelliset Veikko Kuusi, asianajaja 1954 Olemme kaikki syyllisiä puolustusasianajaja 1954 Leena tohtori Jurvanto 1954 Kunnioittaen lehtori Raittinen, ”Kekkuli” 1954 Hilmanpäivät kunnanlääkäri 1954 Minäkö isä! ekonomi Vili Jorma 1955 Tuntematon sotilas Vanhala 1955 Pastori Jussilainen kansakoulunopettaja 1955 Minä ja mieheni morsian Finlandia-Filmin johtaja Ormas 1955 Lähellä syntiä lehtori Berg 1955 Kukonlaulusta kukonlauluun Annin aviomies (kreditoimaton) 1956 Silja – nuorena nukkunut pastori 1956 Ratkaisun päivät tohtori Heinonen 1956 Jokin ihmisessä Osmin mies 1957 Lain mukaan asioitsija 1957 Miriam opettaja Torvald Allnes 1957 Syntipukki kertoja (kreditoimaton) 1957 Herra sotaministeri syyttäjä (kreditoimaton) 1958 Verta käsissämme tohtori Linnamo 1958 Sven Tuuva everstiluutnantti Tujulin 1958 Äidittömät professori Derek Wytycky 1960 Skandaali tyttökoulussa maisteri Einari Lassinen 1960 Komisario Palmun erehdys kirjailija K. V. Laihonen 1960 Iloinen Linnanmäki avulias herra 1961 Pikku Pietarin piha Friman, ”Riimanni” 1961 Olin nahjuksen vaimo vahtimestari (kreditoimaton) 1961 Miljoonavaillinki varatuomari Heitto 1961 Kultainen vasikka välitysliikkeen omistaja (kreditoimaton) 1966 Johan nyt on markkinat Affu, ylkä == Televisio == Vuosi Sarja Rooli 1969 Esimies Magnusson 1978 Sodan ja rauhan miehet == Lähteet == * . Viitattu 13.6.2021. == Aiheesta muualla == * Luokka:Filmografiat
Teatteri Tuike

Teatteri Tuike on vuonna 1997 perustettu ammattiteatteri Helsingin Tapanilassa. Toimintansa se aloitti kiertueteatterina, ja tekee edelleen kiertuetoimintaa kouluihin ja lastentarhoihin. Tuike pitää myös ilmaisukoulua joka perustettiin vuonna 2008. Ilmaisukoulussa on vuosittain noin 300 oppilasta. Teatteri on tehnyt myös kokeellista teatteria kuten aisti- ja sokkoteatterimuotoja, ja järjestää lapsille ja nuorille suunnattuja työpajoja. Vuodesta 2013 teatterilla on ollut vakituiset tilat Tapanilassa, Viertolantiellä, aseman lähellä sijaitsevassa vanhassa punatiilisessä tehdasrakennuksessa. Tuikkeen perusti sen nykyinen teatterinjohtaja Nina Rinkinen ja sirkustaiteilija Sanna Warsell. Teatteri Tuike on rekisteröity yhdistykseksi 2007. == Teatterin ensi-illat == * Fedja-setä, kissa ja koira (11.6.2022) Ohjaus: Veera Aaltonen * Maailman ympäri 80 päivässä (16.7.2021) Ohjaus: Markku Ihamäki * Rautatie (19.2.2021) Ohjaus: Nina Rinkinen * Rohkea muurahainen (24.7.2020) Ohjaus: Markku Ihamäki * Siskoni mun (23.11.2019) Ohjaus: Ann-Mari Ohtamaa * Kaislikossa suhisee (6.6.2019) Ohjaus: Nina Rinkinen * Kreivi Hohoo (2.2.2019) * Proxima 8 – kauhumatka avaruuteen (26.10.2018) Ohjaus: Nina Rinkinen * Kolme pientä porsasta (9.6.2018) Ohjaus: Nina Rinkinen * Kärrynpyörä (14.4.2018) Ohjaus: Nina Rinkinen * Toista (23.3.2018) Ohjaus: Nina Rinkinen * Suomenlinnan salat (12.6.2017) * Hautajaiset (30.10.2016) Ohjaus: Nina Rinkinen * Veden alla (27.8.2016) Ohjaus: Nina Rinkinen * Mosasauruksen arvoitus (22.6.2016) Ohjaus: Kimmo Tähtivirta * Jäähyväiset kesäyölle (21.1.2016) Ohjaus: Veera Aaltonen * Viimeinen vuoro (31.10.2014) Ohjaus: Nina Rinkinen * Kummallinen kahvila (15.4.2013) * Pieni tulitikkutyttö (8.12.2012) * Baari (13.12.2010) * Avaruuden laidalle (20.6.2009) Ohjaus: Nina Rinkinen * Satuarkku (13.3.2009) * Kapteeni ja Meri (15.6.2008) Ohjaus: Krista Valtonen * Hyrrä (11.3.2008) Ohjaus: Nina Rinkinen * Agricolan pöydällä (9.4.2007) * Ville ja Valle (1997) Lähde: == Lähteet == == Aiheesta muualla == * * Luokka:Helsingin teatterit Luokka:Teatterikoulut Luokka:Tapaninkylä
Bandog

Bandog on harvinainen englantilainen koirarotu. == Ulkonäkö == Bandog muistutti mastiffia, joskin oli tätä pienempi ja kevyempi - joidenkin mukaan se olisi ollut eräänlainen "kevyt mastiffi". Se oli kookas ja raskasrakenteinen. Sillä oli voimakkaat leuat. Karvapeite oli karhea; väritykseltään kellertävä tai hiekanharmaa, jossa oli mustat tai ruskeat juovat.Morris, Desmond. Dogs - The Ultimate Dictionary of Over 1000 Dog Breeds, s. 603. Trafalgar Square, 2008: North Pomfret, Vermont. == Luonne ja käyttäytyminen == Bandog oli mastiffiin verrattuna valppaampi ja aktiivisempi. Se oli itsepäinen ja innokasluonteinen, eikä järin nopea. Se oli peloton, jopa niin hurjaluonteinen, että se piti kytkeä kiinni, ettei se olisi tappanut taloa lähestyneitä vieraita. Pelkkä sen läsnäolo riitti pelottamaan tunkeilijat pois, ilman että sen tarvitsi hyökätä. John Caius kuvaili rotua kirjassaan Of Englische Dogges, ja väitti sen olleen hurjempi kuin "yksikään arcadialainen cur". Thomas Bewickin mukaan se hyökkäsi innokkaasti uhkaajan kimppuun ja sen purema oli kova ja vaarallinen. == Alkuperä == Rotu oli alkuperältään muinainen ja sen uskottiin syntyneen mastiffin ja kettukoiran välisestä risteytyksestä. Sitä käytettiin talon vartioimiseen kaikenlaisia varkaita, ryöstäjiä ja yöllisiä vaeltajia vastaan. Se kuoli sukupuuttoon 1800-luvun aikana. === Etymologia === Nimitys juontaa juurensa sanasta band ("hihna"), koska koiria pidettiin sidottuina hihnalla tiettyyn kohtaan. ==Lähteet== Luokka:Englantilaiset koirarodut Luokka:Mastiffit Luokka:Sukupuuttoon kuolleet koirarodut
SEAT León (1999)

SEAT León Typ 1M on SEAT Leónin ensimmäisen sukupolven malli, jota valmistettiin vuosina 1999–2006. == SEAT León Typ 1M (1999–2006) == Ensimmäisen sukupolven León esiteltiin Frankfurtin autonäyttelyssä syksyllä 1999, ja se perustuu Volkswagen Groupin A4-pohjalevylle. Samalle pohjalevylle perustuvat myös aiemmin esitellyt Audi A3, Škoda Octavia ja Volkswagen Golf IV. Leónin sedan-korinen sisarmalli oli SEAT Toledo. Molempien mallien kojelauta oli suoraan Audi A3:sta lainattu. Bensiinimoottoreina olivat aluksi 1,4 16V (75 hv), 1,6 8V (100 hv) ja 1,8 20V (125/180 hv). Dieselmoottorit olivat 1,9 SDI (68 hv) ja 1,9 TDI (90/110 hv). Syksyllä 2000 1,6-litrainen muuttui 16-venttiiliseksi ja sen teho nousi 105 hevosvoimaan. TDI:stä esiteltiin samaan aikaan 150-hevosvoimainen versio. Uutena moottorina oli 2,8-litrainen V6 (204 hv). Keväällä 2002 esiteltiin urheilullinen León Cupra R, jossa 1,8-litraisen turbomoottorin teho oli nostettu 210 hevosvoimaan. Seuraavana keväänä teho nousi 225 hevosvoimaan. Samalla 1,9 TDI:stä tuli tarjolle 130-hevosvoimainen versio. Vuoden 2003 lopulla 1,9 SDI poistui valikoimasta, keväällä 2004 myös 2,8 V6. == Lähteet == == Aiheesta muualla == León (1999) Luokka:C-segmentin autot Luokka:1990-luvun autot Luokka:2000-vuosikymmenen autot
Lymenmastiffi

Lymenmastiffi (Lyme Mastiff) on sukupuuttoon kuollut englantilainen koirarotu. == Alkuperä == Rotu sai nimensä Cheshiren Lyme Hall'sta, missä Leghin perhe kasvatti sitä kartanon vahtikoiraksi. He antoivat koiriaan vain ani harvoin kartanon ulkopuolisille, minkä vuoksi lymenmastiffeja ei juuri koskaan nähty. Tällä tavalla eristettynä se säilyi myös erittäin puhdasrotuisena. 1800-luvulla rotua kuvailtiin "valtakunnan puhtaimmaksi ja arvokkaimmaksi verilinjaksi".Morris, Desmond. Dogs - The Ultimate Dictionary of Over 1000 Dog Breeds, s. 607. Trafalgar Square, 2008: North Pomfret, Vermont. ==Lähteet== Luokka:Englantilaiset koirarodut Luokka:Mastiffit Luokka:Sukupuuttoon kuolleet koirarodut
SEAT León (2005)

SEAT León Typ 1P on SEAT Leónin toisen sukupolven malli, jota valmistettiin vuosina 2005–2012. == SEAT León Typ 1P (2005–2012) == Toisen sukupolven León esiteltiin konseptina keväällä 2005 Geneven autonäyttelyssä, ja se tuli markkinoille myöhemmin samana vuonna. Auto perustuu Volkswagen Groupin A5-pohjalevylle ja sen on muotoillut Walter de’Silva. Muotoilussa on paljon samoja piirteitä kuin vuotta aiemmin markkinoille tulleissa SEAT Altea- ja Toledo-tila-autoissa. Vuoden 2005 Euro NCAP -kolaritestistä León sai tulokseksi neljä tähteä viidestä. Bensiinimoottoreina olivat aluksi 1,6 8V (102 hv), 2,0 FSI (150 hv) ja 2,0 TFSI (185 hv), dieseleinä 1,9 TDI (105 hv) ja 2,0 TDI (135/140 hv). Kesällä 2006 valikoimaa täydensi 1,4 16V (85 hv). Uutena mallina esiteltiin urheilullinen León FR, johon oli valittavana moottoriksi 2,0 TSFI (200 hv) tai 2,0 TDI (170 hv). Aiempi 185-hevosvoimainen 2,0 TFSI poistui mallistosta. Vuoden lopulla esiteltiin malliston huipulle León Cupra, moottorinaan 2,0 TSI (240 hv). Kesällä 2007 markkinoille tulivat 1,8 TSI (160 hv) ja 1,9 TDI:n 90-hevosvoimainen versio, vuoden lopulla myös 1,4 TSI (125 hv). Vuonna 2008 valmistettiin 55 kappaleen rajoitettu erä Cuprasta kehitettyä Copa Edition -erikoismallia, jossa 2,0-litraisen turbomoottorin teho oli nostettu 285 hevosvoimaan. Samana vuonna esiteltiin myös toinen rajoitettuna eränä valmistettu erikoismalli, Cupra 310 Limited Edition, jonka teho oli nimen mukaisesti 310 hevosvoimaa. vasen|pienoiskuva|Toisen sukupolven facelift-malli. Vuonna 2009 Leónin ilmettä uudistettiin uusilla puskureilla ja takavaloilla. Samoihin aikoihin esiteltiin León Cupra R, jossa 2,0 TSI -moottorin teho on 265 hevosvoimaa. FR-mallin bensiinimoottoriksi tuli 210 hevosvoiman tehoinen 2,0 TSI ja sen dieselmoottori 2,0 TDI muuttui yhteispaineruiskutteiseksi. 2,0 FSI poistui moottorivalikoimasta. Vuoden lopulla joissain maissa 1,6-litraisesta bensiinimoottorista tuli tarjolle versio, jossa on mahdollista käyttää polttoaineena myös nestekaasua. vasen|pienoiskuva|SEAT León Cupra R Vuoden 2010 alussa 1,2 TSI (105 hv) korvasi 1,6 8V:n, josta mallistoon jäi ainoastaan nestekaasuversio. 1,9 TDI korvattiin uudella yhteispaineruiskutteisella 1,6 TDI:llä (90/105 hv) ja 2,0 TDI sai 140-hevosvoimaiseen versioonsa yhteispaineruiskutuksen. 135-hevosvoimainen poistui. == Lähteet == == Aiheesta muualla == León (2005) Luokka:C-segmentin autot Luokka:2000-vuosikymmenen autot Luokka:2010-luvun autot
Naftali Bennett

Naftali Bennett (, ; s. 25. maaliskuuta 1972) on israelilainen poliitikko, joka toimi Israelin pääministerinä 13. kesäkuuta 2021 – 1. heinäkuuta 2022. Bennett syntyi Israelissa aškenasisukuisille amerikanjuutalaisille siirtolaisvanhemmille. Hän opiskeli lakia Jerusalemin heprealaisessa yliopistossa. 1999 hän perusti it-alan yrityksen, jonka hän myi 145 miljoonalla dollarilla vuonna 2005. Bennettin poliittinen ura alkoi vuonna 2006 silloisen oppositiojohtaja Benjamin Netanjahun kansliapäällikkönä. Hän työskenteli sittemmin pääministerinä toimineen Netanjahun ministeriöissä vuosina 2013–2019. Vuonna 2021 hän solmi hallitussopimuksen, jonka mukaan hänen oli määrä toimia pääministerinä hallituskauden puoliväliin asti, minkä jälkeen hän olisi siirtynyt ulkoministeriksi ja pääministeriksi olisi noussut Yair Lapid. Kesäkuussa 2022 hallituksen ilmoitettiin hajoavan ja Bennettin siirtyvän syrjään pääministerin tehtävistä. Bennett jätti myös Yamina-puolueen johtoaseman ja ilmoitti, ettei hän asetu ehdolle seuraavissa vaaleissa. == Lähteet == Luokka:Israelin pääministerit Luokka:Vuonna 1972 syntyneet Luokka:Elävät henkilöt
Bad Lobenstein

Bad Lobenstein on kaupunki Thüringenin osavaltiossa keskisessä Saksassa. Se on tunnettu kylpylöistään sekä kauas näkyvästä vanhan linnan tornista. Kaupungissa oli arviolta 5 825 asukasta vuonna 2019. Entisen maastohiihtäjän ja olympiamitalistin Axel Teichmannin seura oli WSV Bad Lobenstein. == Kaupunginosat == Bad Lobenstein jakautuu viiteen kaupunginosaan: * Saaldorf * Helmsgrün * Lichtenbrunn * Oberlemnitz * Unterlemnitz. == Ystävyyskaupungit == Bad Lobensteinilla on kaksi ystävyyskaupunkia: * Leonberg, Saksa * Ujazd, Puola. == Kuvia == Kuva:Altstadt Bad Lobenstein.JPG|Bad Lobensteinin vanha kaupunki. Kuva:Bad Lobenstein-Markt1.jpg|Keskusaukio. Kuva:Old Tower in Bad Lobenstein.jpg|Vanha torni. Kuva:Kirche Bad Lobenstein.JPG|Pyhän Mikaelin kirkko. == Lähteet == Luokka:Thüringenin kunnat Luokka:Saksan kaupungit
Furuholm

Furuholm on sukunimi, joka on muun muassa seuraavilla suomalaisilla henkilöillä: *Esa Furuholm (s. 1950), jalkapalloilija, Tapio Furuholmin veli *Tapio Furuholm (s. 1952), toimittaja, urheiluselostaja ja jalkapalloilija, Timo Furuholmin isä *Timo Furuholm (s. 1987), jalkapalloilija, poliitikko ja kansanedustaja (Vasemmistoliitto)
George Redding

George Redding (6. maaliskuuta 1903 Peterborough Ontario Kanada – 17. lokakuuta 1974) oli kanadalainen jääkiekkoilija. Pääasiallisesti hän pelasi joko vasempana laitahyökkääjänä tai vasempana puolustajana, mutta 22. joulukuuta 1924 pelatussa ottelussa Boston Bruinsin ja Toronto Maple Leafsin välillä Redding pelasi 11 minuuttia Boston Bruinsin maalivahtina. Tuohon aikaan joukkueilla ei ollut varamaalivahteja vaan maalivahdin jouduttua jäähylle tai loukkaannuttua joku kenttäpelaajista komennettiin maalivahdiksi. Kaikkiaan Redding pelasi NHL:ssa 33 ottelua kahden kauden aikana ja teki niissä kolme maalia ja antoi kaksi maalisyöttöä. Hän edusti NHL-tasolla vain Boston Bruinsia Uransa viimeiset ottelut hän pelasi Englannissa Richmond Hawksin joukkueessa kaudella 1936–1937. == Lähteet == Luokka:Kanadalaiset jääkiekkoilijat Luokka:Vuonna 1903 syntyneet Luokka:Vuonna 1974 kuolleet
Meidän Loimaa

Meidän Loimaa -yhteislista (lyhenne MLYL) on loimaalainen puoluepoliittisesti sitoutumaton valitsijayhdistys, joka perustettiin vuonna 2021 kunnallisvaaleja varten. Listalta tuli valituksi viisi ehdokasta Loimaan kaupunginvaltuustoon. Listaan kuuluu erityisesti paikallisia yrittäjiä. Kuntavaaleissa Meidän Loimaa sai 12,6 % kannatuksella viisi ehdokasta läpi tehden siitä kaupungin 4. suurimman valtuustoryhmän. == Aiheesta muualla == * Yhteislistan kotisivut == Lähteet == Luokka:Loimaa Luokka:Suomalaiset sitoutumattomien järjestöt
Ibáñez

Ibáñez tai Ibañez on muun muassa seuraavien henkilöiden sukunimi: * Adrian Ibañez-Resjan (s. 1997), suomalainen viulisti * Carlos Ibáñez del Campo (1877–1960), Chilen presidentti * Dionisio Guillermo García Ibáñez (s. 1945), kuubalainen katolinen arkkipiispa * Francisco Ibáñez (1936–2023), espanjalainen sarjakuvataiteilija * Jorge Batlle Ibáñez (1927–2016), Uruguayn presidentti * Pablo Ibáñez (s. 1981), espanjalainen jalkapalloilija * Robert Ibáñez (s. 1993), espanjalainen jalkapalloilija * Roger Ibañez (s. 1998), brasilialainen jalkapalloilija * Vicente Blasco Ibáñez (1867–1928), espanjalainen kirjailija. == Nimen muita merkityksiä == * Ibanez, japanilainen soitinten, musiikkivälineiden ja -laitteiden valmistaja
Francesco de’ Pazzi

Francesco de’ Pazzi (1444 – 26. huhtikuuta 1478) oli firenzeläinen aatelismies ja setänsä Jacopo de’ Pazzin ohella yksi Medicien suvun syrjäyttämiseen pyrkineen Pazzi-salaliiton johtajista. Francesco de’ Pazzi ja Bernardo Bandini Baroncelli murhasivat Giuliano de’ Medicin Firenzen tuomiokirkossa pääsiäismessun aikana 26. huhtikuuta 1478. Salamurhan jälkeen puhjenneissa mellakoissa Medicejä tukenut raivostunut väkijoukko tappoi Francesco de’ Pazzin, hänen setänsä sekä useita muita Pazzin suvun jäseniä. Francesco Pazzin ruumis heitettiin Arno-jokeen kaksikymmentäkolme päivää myöhemmin. == Lähteet == Luokka:Firenzen historia Luokka:Italialaiset aateliset Luokka:Vuonna 1440 syntyneet Luokka:Vuonna 1478 kuolleet
Oussouye

Oussouye on kunta ja samannimisen departementin keskus Ziguinchorin alueella Senegalissa. Se sijaitsee Casamancejoen alajuoksulla 40 kilometriä Ziguinchorista länteen. Kunnassa on 5 300 asukasta (vuonna 2016, arvio). Oussouye on historiallisen Kassan kuningaskunnan keskus. Sen vuonna 2000 valittu hallitsija Sibilumbaï Diedhiou toimii uskonnollisena johtajana ja konfliktien ratkaisijana sekä osallistuu neuvontantajineen kunnan päätöksentekoon. Asukkaista yli 95 prosenttia on dioloja. Lisäksi on fulbeja, mandinkoja, sererejä ja wolofeja. Perinteisen uskonnon rinnalla harjoitetaan kristinuskoa ja islamia. Oussouye on paikallinen liikennekeskus, josta on yhteydet Ziguinchoriin, Cap Skirringiin, Mlompiin ja Elinkineen. Väestön elinkeinoja ovat maanviljely, karjanhoito, metsien hyödyntäminen, kalastus, käsityöammatit ja kaupankäynti. Tärkein viljelykasvi on riisi. Teollisuutta edustaa pienimuotoinen maataloustuotteiden jalostus. Palveluihin kuuluvat ala- ja yläkoulut, lyseo ja lääkärin vastaanotto. Kunnassa on vesijohto-, sähkö- ja matkapuhelinverkot. Oussouye on kiinnostava kulttuurimatkailukohde. Sen nähtävyyksiä ovat perinteiset juhlat ja seremoniat, käsityöperinne, hallitsijan hovi ja ympäröivä rehevä luonto. Kunnassa on majoitus- ja ravintolapalveluja. Lähistöllä sijaitsee eurooppalaisten suosima Cap Skirringin rantalomakohde. ==Lähteet== Luokka:Senegalin kaupungit Luokka:Ziguinchorin alue
Anatoli Tšukanov

Anatoli Aleksejevitš Tšukanov (, , 10. toukokuuta 1954 Novospasovka, Rostovin alue, Venäjän SFNT – 12. kesäkuuta 2021) oli kilpaurallaan Neuvostoliittoa edustanut maantiepyöräilijä, olympiavoittaja ja maailmanmestari. Tšukanov voitti maantiepyöräilyn 100 kilometrin joukkueaika-ajon olympiakultaa Montréalissa 1976. Seuraavana vuonna hän saavutti joukkueaika-ajossa maailmanmestaruuden. Tšukanov kuoli 67-vuotiaana 12. kesäkuuta 2021https://fvsr.ru/press/news/210612-usel-iz-zizni-anatolij- cukanov.http://www.radsportseiten.net/coureurfiche.php?coureurid=28214Olympedia == Lähteet == * === Viitteet === == Aiheesta muualla == * Luokka:Neuvostoliittolaiset maantiepyöräilijät Luokka:Neuvostoliittolaiset olympiavoittajat Luokka:Vuonna 1954 syntyneet Luokka:Vuonna 2021 kuolleet
Torgny Björk

Torgny Björk (14. joulukuuta 1938 Tukholma, Ruotsi – 9. kesäkuuta 2021 Öölanti, Ruotsi) oli ruotsalainen muusikko, säveltäjä ja laulaja.Öland nästa: Herr T lämnar stan. Trubaduren Torgny Björk, 58 år, satsar på familjen Hän kuoli 82-vuotiaana 9. kesäkuuta 2021. ==Lähteet== ==Aiheesta muualla== * * Luokka:Ruotsalaiset muusikot Luokka:Ruotsalaiset laulajat Luokka:Ruotsalaiset säveltäjät Luokka:Vuonna 1938 syntyneet Luokka:Vuonna 2021 kuolleet
Koripallon Mestarien liiga 2020–2021

Koripallon Mestarien liigan kausi 2020–2021 oli sarjan historian viides. Sarjaan osallistui karsinta mukaan lukien 44 joukkuetta 27 maasta. Kausi alkoi karsinnoilla 15. syyskuuta 2020 ja päättyi final eight -turnauksen loppuotteluun 9. toukokuuta 2021: koronaviruspandemia vaikutti sarjan järjestämiseenhttp://www.championsleague.basketball/20-21/qualifiers/news/basketball- champions-league-qualification-rounds-format-updated. Sarjan mestaruuden voitti toisen kerran peräkkäin espanjalainen CB Miraflores, joka voitti loppuottelussa turkkilaisen Karşıyakan 64–59.https://www.championsleague.basketball/20-21/news/history-hereda-san- pablo-burgos-defeat-pinar-karsiyaka-win-back-to-back-titles Pronssiottelussa espanjalainen Basket Zaragoza 2002 voitti ranskalaisen Strasbourg IG:n 89–77http://www.championsleague.basketball/20-21/game/0905/SIG-Strasbourg- Casademont-Zaragoza. == Lähteet == == Aiheesta muualla == * Virallinen kotisivu Luokka:Koripallosarjojen kausi 2020–2021/2021 2021
Girolamo Riario

Girolamo Riario (1443 Savona – 1488 Forlì) oli Imolan ja Forlin kreivi ja paavi Sixtus IV:n veljenpoika. Hän oli yksi Pazzi-salaliiton johtajista. Kunnianhimoinen Riario sai Imolan herruuden vuonna 1473. Paavi oli ostanut Imolan Milanon herttua Galeazzo Maria Sforzalta laajentaakseen Kirkkovaltion alueita. Kaupan ehtona oli, että Riario menisi naimisiin Sforzan aviottoman tyttären Caterina Sforzan kanssa, mikä tapahtui vuonna 1477. Riarion vaikutusvalta paavi Sixtukseen kasvoi vähitellen. Riario tuki paavin laajentumispolitiikkaa ja osallistui aktiivisesti Medicejä vastaan suunnatun Pazzi-salaliiton suunnitteluun. Pino Ordelaffin kuoltua 1480 Girolamo Riario sai myös Forlin haltuunsa. Riariota kohtaan tunnettiin kuitenkin paljon katkeruutta hänen Medicejä vastaan punomiensa juonten tähden, ja vuonna 1488 Riario kuoli salamurhan uhrina. == Lähteet == Luokka:Vuonna 1443 syntyneet Luokka:Vuonna 1488 kuolleet Luokka:Italialaiset aateliset
Henriikka Harinen

Henriikka Harinen (s. 8. tammikuuta 1997 Tuusula) on suomalainen pesäpalloilija. Harinen edustaa Superpesiksessä pelaavia Lappeenrannan Pesä Ysejä.https://www.superpesis.fi/joukkueet/naiset/pesa-ysit-lappeenranta/ Harisen kasvattajaseura on Kinnarin Pesis. Hän pelaa lyöjäjokerina.https://www.pesaysit.fi/superpesis/pelaajakortit/harinen- henriikka Harinen on pelannut ennen kauden 2021 alkua urallaan 49 Superpesiksen runkosarjaottelua. Näissä hän on lyönyt kolme kunnaria ja 65 tavallista juoksua, tuonut viisi juoksua ja kerännyt 125 kärkilyöntiä. http://www.pesiksenmaailma.fi/index.php/pelaajakortit?pelaajaid=8086&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
Denise Levertov

Denise Levertov (24. lokakuuta 1923 Ilford, Essex, Britannia – 20. joulukuuta 1997 Seattle, Washington, YhdysvallatDenise Levertov, The Academy of American Poets, Poets.org, viitattu 14.6.2021 ) oli englantilaissyntyinen yhdysvaltalainen runoilija. Levertov julkaisi esikoiskokoelmansa The Double Image Englannissa 1946 ennen muuttoaan New Yorkiin. Hän kuului Yhdysvalloissa Black Mountain Poets -runoilijaryhmään. Hän oli vuodesta 1961 The Nationin kulttuuritoimituksen jäsen. Hänen isänsä oli juutalainen, ja tämän vaikutuksesta hän oli kiinnostunut juutalaisesta mystiikasta. Juutalaismystiikan ohella hänen runoissaan oli poliittisia ja feministisiä teemoja. Levertov oli kuollessaan 74-vuotias. ==Suomennettuja runoja== ;LähdeDenise Levertov, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu *Kaksi kuolemaa. Julkaisussa Parnasso 1964; nro 5, suom. Anselm Hollo ** 1: Osip Mandelshtam ** 2: César Vallejo * Messu Pyhän Tuomas Didymuksen päiväksi (Mass for the Day of St. Thomas Didymus). Julkaisussa Parnasso 1990; nro 7, suom. Marjukka Eronen ** i: Kyrie ** ii: Gloria ** iii: Credo ** iv: Sanctus ** v: Benedictus ** vi: Agnus Dei * Elämää (Living), suom. Alice Martin, teoksessa Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1 ja Maalliset mantrat: runoantologia, toim. Tommy Tabermann, Helsinki: WSOY 2000 ISBN 951-0-24999-8 * Kaupunkipsalmi (Runo teoksesta The Sorrow Dance, 1963), suom. Jorma Eronen ja Marjukka Eronen, julkaisussa Kulttuurivihkot 1981; nro 1 -- teoksessa Päivänlasku, toim. Hannu- Pekka Lappalainen, Helsinki: Kirjayhtymä 1982 ISBN 951-26-2346-3 teoksessa Runon jäljillä, toim. Hannu-Pekka Lappalainen, Helsinki: Kirjayhtymä 1987 ISBN 951-26-3047-8 * Lähtö, suom. Kalevi Lappalainen, teoksessa Toistasataa runoilijaa: runosuomennoksia 1960-luvun kulttuurilehdistä, toim. Kalevi Seilonen, Helsinki: Tammi 1989 ISBN 951-30-6787-4 * Viisas filosofi, suom. Kalevi Lappalainen, teoksessa Toistasataa runoilijaa ==Lähteet== ==Aiheesta muualla== Luokka:Brittiläiset runoilijat Luokka:Yhdysvaltalaiset runoilijat Luokka:Vuonna 1923 syntyneet Luokka:Vuonna 1997 kuolleet
Yamina

Yamina (, oikealle) on Israelin oikeistopuolueiden poliittinen liitto, joka alun perin muodostettiin uudeksi oikeistoksi ja oikeistolaispuolueiden liitoksi. Yamina edustaa nationalistista ja uskonnollista äärioikeistoa ja on eurooppalaisessa mittakaavassa äärioikeistolainen puolue. Yamina on ajanut Israelin miehittämien alueiden liittämistä virallisesti Israeliin kovemmin kuin Benjamin Netanjahun Likud-puolue. == Lähteet == Luokka:Israelin puolueet Luokka:Oikeistopopulistiset puolueet Luokka:Nationalistiset puolueet Luokka:Konservatiiviset puolueet